  Виталий Пронин Куара сётон нуналэ Удмуртиын усьтӥськиз 241 участок.28-тӥ мае шаерамы ортчиз «Огъя Россия» партилэн праймеризэз. Радъяськиз со, вормем кандидатъёс азьланяз Кун Кенеше быръёнъёсы пыриськыны мед быгатозы шуыса.Куара сётон нуналэ Удмуртиын усьтӥськиз 241 участок. Татын 265 кандидат пӧлысь тужгес кельшымонзэ бырйыны луонлык сётӥськиз. Таяз рад пӧлазы трос вал егитъёс но.Кун Кенешлэн Тӧроез Владимир Невоструев верамъя, 6,54 процентэз бырйисьёс куаразэс сётӥзы. Со – ог 80 сюрс адями. Участокъёсы калык тужгес мыло-кыдо кыстӥськиз Вотка но Юкаменск ёросъёсын. Татын бырйисьёс пӧлысь 15 процентлэсь тросэз лыктӥзы, мукет ёросъёсын но городъёсын та лыдпус 12 вылын возиське. Таин сэрен куара сётонъя бюллетеньёс но 10-20 участокын ӧз тырме. Соос уго 359 сюрс экземпляр гинэ печатламын вал, калык 15 процентлэсь трос уз люкаськы шуыса. Мылкыдъёссэс анкетае гожтыса кельтӥзы. Зэм, лыдэ басьтӥськоз бюллетене куара сётэм гинэ. Участокъёсын ужаз 200 наблюдатель.30-тӥ мае, рос-прос лыдъям-чотам бере, тодмо луоз, кин вормиз. Отӥяз Кун Кенеше быръёнъёслы кандидатъёслэсь списоксэс кылдытозы, праймеризлэн йылпумъянъёсыз вылэ пыкиськыса.Елена Сараматова udmurt.er.ru Теги: Быръёнъёс  